EkBass/fiwiki-20250220-pages-articles huggingface dataset:
Vartsala

Vartsala on kylä ja taajama Halikonlahden rannalla Salon Halikossa; Vartsalan taajaman, joka käsittää myös osia Kaninkolan ja Immalan kylistä, asukasluku oli vuoden 2015 lopussa 284. Kylässä on aikaisemmin ollut merkittävä vientisaha, joka lähes koko toiminta-aikansa oli työntekijöiden määrällä mitattuna Halikon kunnan selvästi suurin teollisuuslaitos. Nykyinen kylän ydinalue sijaitsee mantereella niemen kärjessä ja se on kasvava uudisasutusalue. Vartsalan entinen kanta-alue on ollut Vartsalansalmen toisella puolella oleva Vartsalansaari, jonka pohjoisosa on pysyvästi asuttu ja viljelykäytössä. Saarella on myös paljon kesämökkejä. Nykyinen ydinalue on ollut ennen Hevosluoto-niminen saari, ja vuoden 2007 kevättulvissa noussut vesi eristikin Vartsalan vähäksi aikaa jälleen mantereesta. Vartsala on syntynyt myöhäiskeskiajalla. Ensimmäinen kirjallinen maininta kylästä on vuodelta 1426. Vartsalan tilasta ja sen omistajista löytyy tietoja 1500-luvun puolivälistä alkaen. Reduktiossa 1680-luvulla Vartsala siirtyi kruunun omistukseen ja toimi sen jälkeen sotilasvirkatalona; Vartsala oli valtion omistuksessa vielä Suomen itsenäisyyden aikanakin. Kylässä on 1800-luvulle tultaessa ollut useita torppia ja mäkitupia, ja kylän asutus kasvoi nopeasti vuosisadan loppupuolella, kun Vartsalan saha perustettiin vuonna 1882. Kylän mantereenpuoleinen asutus on pääosin rakentunut entisen sahan ympäristöön 1900-luvun aikana. Saha lopetti toimintansa vuonna 1964, ja kylä alkoi hiljentyä. Sahan tuotantorakennuksista on säilynyt ainoastaan 1940-luvulla rakennettu talotehdas, joka on sittemmin kunnostettu asunnoiksi. Vartsalan työväenyhdistys perustettiin vuonna 1906 ja kylään rakennettiin työväentalo vuonna 1916. Kylän oma urheiluseura Vartsalan Sauva perustettiin 1920 ja se toimi aluksi työväenyhdistyksen alaisena, sittemmin itsenäisenä. Monen muun kylän tapaan Vartsala menetti postikonttorin, koulun ja kyläkaupan asukkaiden vähentyessä. 1990-luvulla kylä alkoi elpyä, kun kunta kaavoitti alueelle paljon omakotitalotontteja. Vartsalan entisen sahan alueella toimi 1970-1980 -lukujen vaihteessa Omenapuukyläksi kutsuttu yhteisö, jonka vaiheista Anna- Maija Raittila kirjoittaa teoksessaan Omenapuukylän päiväkirja (Kirjayhtymä). Päiväkirjamerkinnät ulottuvat vuosiin 1979 - 1983, ja yhteisön liepeillä toimi monia sittemmin tunnettuja suomalaisia. Leena Landerin vuonna 2010 julkaistun romaanin Liekin lapset tapahtumat sijoittuvat Vartsalan sahan ympäristöön, 1900-luvun alkupuolelle. == Katso myös == *Vartsalan työväentalo ==Lähteet== ==Aiheesta muualla== *Wartsalan kyläyhdistys Luokka:Halikon kylät Luokka:Varsinais-Suomen maakunnan taajamat
Kalevan kisat 1970

Kalevan kisat järjestettiin vuonna 1970 Kouvolassa 14.–16. elokuuta. Kalevan maljan voitti Helsingin Kisa-Veikot. Miesten keihäänheiton kilpailussa nähtiin erikoisuus, jossa edellisvuoden Kalevan kisojen kaksi parasta, Jorma Kinnunen ja Pauli Nevala, astuivat tahallaan kaikki heittonsa yli. Teko oli tarkoitettu mahdollisesti protestiksi Suomen Urheiluliiton johtoa, asiantuntematonta yleisöä, lehdistöä ja televisiota kohtaan. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Raimo Vilén 10,6 Jarkko Tapola 10,8 Juhani Kotikoski 10,8 200 m Ossi Karttunen 21,5 Markku Kukkoaho 21,7 Raimo Vilén 21,8 400 m Markku Kukkoaho 46,5 Juhani Kotikoski 47,7 Jaakko Tuominen 48,2 800 m Pekka Vasala 1.49,1 Markku Aalto 1.49,2 Jaakko Tuominen 1.49,9 1 500 m Pekka Vasala 3.48,4 Matti Tuura 3.48,9 Jouko Uola 3.49,0 5 000 m Mikko Ala-Leppilampi 14.01,2 Seppo Tuominen 14.04,2 Rune Holmén 14.14,2 10 000 m Rauno Mattila 29.12,6 Pekka Tiihonen 29.22,4 Markku Salminen 29.25,2 110 m aidat Esko Olkkonen 15,0 Matti Harri 15,1 Pauli Haapasalo 15,2 400 m aidat Ari Salin 51,0 Jaakko Tuominen 51,5 Pauli Haapasalo 52,2 3 000 m esteet Mikko Ala-Leppilampi 8.42,0 Tapio Kantanen 8.43,0 Jouko Kuha 8.47,6 Maraton Kalle Hakkarainen 2.29.16 Terho Miettinen 2.29.17 Kalevi Ihaksi 2.29.59 Korkeushyppy Reijo Vähälä 212 Aaro Alarotu 209 Asko Pesonen 206 Seiväshyppy Auvo Pehkoranta 490 Risto Ivanoff 475 Aulis Kairento 475 Pituushyppy Kari Palmén 762 Antti Murtolahti 755 Mauri Myllymäki 752 Kolmiloikka Ismo Salmi 16,08 Pentti Kuukasjärvi 15,78 Heikki Olli 15,67 Kuulantyöntö Seppo Simola 18,93 Pekka Ahnger 18,53 Matti Yrjölä 18,42 Kiekonheitto Pentti Kahma 59,78 Taisto Lampinen 57,58 Jorma Rinne 57,28 Moukarinheitto Risto Miettinen 65,52 Hannu Vuorela 64,04 Paavo Kärki 63,74 Keihäänheitto Hannu Siitonen 84,06 Lars Avellan 78,74 Esa Ålander 77,38 Kymmenottelu Jorma Vesala 6985 Hannu Kyösola 6884 Markku Juhola 6576 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Mona-Lisa Strandvall 12,0 Marika Eklund 12,3 Elina Ala-Fossi 12,4 200 m Mona-Lisa Strandvall 24,6 Marika Eklund 25,1 Riitta Hagman 25,4 400 m Mona-Lisa Strandvall 55,6 Riitta Hagman 56,9 Ruth Lindfors 57,6 800 m Aila Virkberg 2.14,1 Sinikka Tyynelä 2.14,4 Irja Pettinen 2.17,0 1 500 m Pirjo Vihonen 4.29,9 Leena Tynys 4.30,3 Sinikka Tyynelä 4.36,3 100 m aidat Sirkka Norrlund 14,6 Pirkko Helenius 15,3 Ulla Lempiäinen 15,5 200 m aidat Sirkka Norrlund 28,4 Hannele Harju 28,9 Aila Haapala 29,2 Korkeushyppy Eila Kelo 161 Gun Nordlund 161 Stina Dahlström Ritva Kerkkonen Auli Virta 161 Pituushyppy Pirkko Helenius 600 Sirpa Niiranen 591 Hannele Harju 569 Kuulantyöntö Christine Barck 14,62 Marjatta Kuuluvainen 13,19 Marjatta Kinnunen 12,06 Kiekonheitto Marjatta Kuuluvainen 46,62 Marja-Leena Karttunen 43,30 Aura-Liisa Laihorinne 41,54 Keihäänheitto Kirsti Launela 51,20 Anneli Kotilainen 48,72 Laura Mielonen 47,48 Viisiottelu Pirkko Helenius 4104 Hannele Harju 3982 Vuokko Leppämäki 3886 ==Lähteet== * Luokka:Kalevan kisat Luokka:Vuoden 1970 yleisurheilu Luokka:Kouvolan urheilutapahtumat
Cheongjin

Cheongjin (, hanja 淸津市, McCune–Reischauer Ch’ŏngjin-si) on Pohjois-Korean neljänneksi suurin kaupunki ja Pohjois-Hamgyeongin maakunnan pääkaupunki. Kaupungin asukasluku oli 614 892 vuonna 2008. ==Maantiede== Suuri osa kaupungin alueesta koostuu korkeista tai keskikorkeista vuorista. Kaupungin korkein kohta on 1 754:n metrin korkeuteen merenpinnasta kohoava Kosǒngvuori. Kaupungin rakennettu alue sijaitsee Susǒongjoen kolmion muotoisella alluviaalitasangolla joen suulla. Tammikuun keskilämpötila on -5,5 °C ja elokuun 21,5 °C. Keskimääräinen vuosittainen sadanta on 594 mm.. ==Historia== Nykyinen Cheongjin oli pitkään vain vähäpätöinen kalastajakylä. Ensimmäisen Kiinan–Japanin sodan aikana Japani toi kylän kautta sotatarvikkeitaan Koreaan. Huoltoyhteyksien parantamiseksi vuonna 1905 rakennettiin rautatie Hoeryeongiin ja vuonna 1907 valmistui rautatie Ranamiin. Jälkimmäisenä vuonna Cheongjinista tehtiin hallinnollisesti kaupunki, jonka satama avattiin ulkomaalaiselle kaupalle vuonna 1908. Kehitykseen vaikutti Japanin tarve tuoda puutavaraa Pohjois-Koreasta ja Mantšuriasta, minkä lisäksi Ranamiin oli avattu suuri sotilastukikohta vuonna 1907. Cheongjin sijaitsee sataman rakennuksen kannalta otollisella paikalla. Vuoret pohjoisessa suojaavat sitä tuulilta ja merialue kaupungin edustalla on syvä. Kasvua vauhditti edelleen kaupungin liittäminen muun Korean rautatieverkkoon vuonna 1928 ja rautatien avaaminen Changchuniin vuonna 1933. Korean sodan jälkeen asiantuntijat Puolasta auttoivat kaupungin kaupunkisuunnittelussa, johon kuului esimerkiksi Cheongjinin ja Ranamin yhdistäminen. Vuonna 1959 ensimmäiset Koreaan palanneet Japanin korealaiset saapuivat laivalla Cheongjiniin. Muille teollisuudesta riippuvaisille kaupungeille tyypillisesti Pohjois-Korean nälänhätä 1990-luvulla iski erityisen kovaa Cheongjiniin. ==Liikenne== Cheongjinin satama on Pohjois- Korean toiseksi suurin satama ja maan itärannikon suurin satama. Kiina on käyttänyt satamaa vuodesta 1983 ulkomaankaupassa Japanin kanssa. Myös Venäjä on ollut kiinnostunut kaupungin satamasta ja kaupungista kulkee rautatie Venäjälle. ==Talous== Cheongjinin alue ei ole erityisen sopivaa maataloudelle, mutta kaupungin alueella viljellään silti jonkin verran riisiä. Kaupungissa harjoitetaan kalastusta ja se on tunnettu erityisesti sardiinien pyynnistä. Kaupungissa sijaitsee myös kauriiden kasvattamiseen erikoistunut tila, jolla valmistetaan tuotteita kauriinsarvista. Kim Chaekin rauta- ja teräskompleksi on valtiotasolla merkittävä rautasulattamo, jonka lisäksi Cheongjinissa on esimerkiksi kemikaaliteollisuutta, elektroniikkateollisuutta ja telakkateollisuutta. Ranamin alueella sijaitsee useita kaivoksia, joista louhitaan esimerkiksi nikkeliä ja kalkkikiveä. Cheongjin on saanut jonkin verran mainetta Pohjois-Korean muotipääkaupunkina. Monet Japanista ja Etelä- Koreasta maahan lähetetyt käytetyt vaatteet saapuvat Cheongjinin kautta ja kaupunki on näin eri kulloinkin vallalla olevien muodin suuntauksien edelläkävijä. ==Lähteet== ==Aiheesta muualla== Cheongjin
Magda Schneider

Magda Schneider (17. toukokuuta 1909 Augsburg – 30. heinäkuuta 1996 Berchtesgaden) oli saksalainen näyttelijä. Schneider oli Xaverius Schneiderin ja tämän puolison, näyttelijä Maria Schneiderin (o.s. Meier-Hörmann) tytär. Opiskeltuaan katolisessa tyttökoulussa ja kauppakoulussa Schneider työskenteli konekirjoittajana. Myöhemmin hän opiskeli laulua Augsburgin konservatoriossa ja balettia kaupungin kaupunginteatterissa. Ensimmäisen elokuvaroolinsa Schneider sai vuonna 1930 elokuvassa Boykott. Schneider meni naimisiin näyttelijä Wolf Albach-Rettyn kanssa vuonna 1937. Hän tutustui Albach-Rettyyn alun perin elokuvan Kind, ich freu mich auf dein Kommen (1933) kuvauksissa. He saivat kaksi lasta, Rosemarie "Romy" Schneiderin (1938–1982) ja Wolf-Dieter Schneiderin (s. 1941), ennen kuin erosivat vuonna 1945. Avioeron jälkeen Schneider keskittyi Romyn näyttelijänuran rakentamiseen, ja tytär nousikin lapsitähdeksiLaura Parkkinen: ”Romy Schneider – Tuskan kuningatar”. MTV3.fi, 1.2.2008. Viitattu 19.5.2009.. Schneider näytteli myös itse useassa Romyn varhaisessa elokuvassa; Sissi-elokuvissa hän esitti nuoren keisarinnan äitiä ruhtinatar Ludovikaa. == Lähteet == == Aiheesta muualla == * Luokka:Saksalaiset näyttelijät Luokka:Vuonna 1909 syntyneet Luokka:Vuonna 1996 kuolleet
Olivier Dacourt

Olivier Nicolás André Dacourt (s. 25. syyskuuta 1974 Montreuil, Seine-Saint- Denis, Île-de-France, Ranska) on ranskalainen jalkapalloilija, joka edusti seuratasolla kotimaansa Strasbourgia ja Lensiä, englantilaisia Evertonia, Leedsiä ja Fulhamia, italialaisia AS Romaa ja Interiä sekä belgialaista Standard Liègeä. 175 senttimetriä pitkän Dacourtin pelipaikka oli keskikenttäpelaaja. Ranskan maajoukkueessa Dacourt pelasi 21 ottelua ja teki niissä yhden maalin vuosina 2001–2004. EM-kilpailuissa 2004 hän pelasi kolmessa Ranskan neljästä ottelusta. == Lähteet == Luokka:Ranskalaiset jalkapalloilijat Luokka:Vuonna 1974 syntyneet Luokka:Elävät henkilöt
Moon Landrieu

Maurice Edwin ”Moon” Landrieu (23. heinäkuuta 1930 – 5. syyskuuta 2022) oli yhdysvaltalainen demokraattisen puolueen poliitikko. Landrieu toimi Louisianan edustajainhuoneen jäsenenä (1960–1966), New Orleansin kaupunginvaltuutettuna (1966–1970), New Orleansin pormestarina (1970–1978) ja Yhdysvaltain asunto- ja kaupunkikehityksen ministerinä (1979–1981). Landrieun lapsista poliittisiksi kuuluisuuksiksi ovat nousseet liittovaltion senaattori Mary Landrieu ja New Orleansin pormestari Mitch Landrieu. == Lähteet == Luokka:Yhdysvaltain asunto- ja kaupunkikehityksen ministerit Luokka:Yhdysvaltalaiset demokraattipoliitikot Luokka:New Orleansin pormestarit Luokka:Jimmy Carterin hallituksen jäsenet Luokka:Vuonna 1930 syntyneet Luokka:Vuonna 2022 kuolleet
.kp

.kp on Pohjois-Korean Internet-maakoodi verkkotunnuksia varten. Tunnus otettiin käyttöön 24. syyskuuta 2007. Internetin käyttö on Pohjois-Koreassa erittäin vähäistä ja valvottua. .kp -verkkosivut on lähinnä tarkoitettu ulkomaiselle yleisölle, mutta joitakin niistä käytetään myös maan intranetissä. == Käyttö == Syksyllä 2016 .kp-maatunnuksen alaiset verkkotunnukset vuotivat julkisuuteen konfiguraatiovirheen takia. Maatunnuksen alla oli tuolloin 28 verkkotunnusta: * airkoryo.com.kp * cooks.org.kp * friend.com.kp * gnu.rep.kp * kass.org.kp * kcna.kp * kiyctc.com.kp * knic.com.kp * koredufund.org.kp * korelcfund.org.kp * korfilm.com.kp * ma.gov.kp * masikryong.com.kp * naenara.com.kp * nta.gov.kp * portal.net.kp * rcc.net.kp * rep.kp * rodong.rep.kp * ryongnamsan.edu.kp * sdprk.org.kp * silibank.net.kp * star-co.net.kp * star-di.net.kp * star.co.kp * star.edu.kp * star.net.kp * vok.rep.kp == Katso myös == * Internet Pohjois-Koreassa * Kwangmyong == Lähteet == == Aiheesta muualla == * Digitoday: Pohjois-Korea hankkii vihdoin internet-maatunnuksen kp kp sv:Toppdomän#K
Suonteen seisake

Suonteen seisake () oli Suomen rataverkolla Savon radalla Suonenjoen kaupungin Suonteen kylässä sijainnut rautatien seisake. 4,2 kilometriä Haapakosken rautatieaseman pohjoispuolella sijainnut seisake oli toiminnassa vuosina 1889–2003. Henkilöliikenne lakkautettiin Kouvola–Kuopio-välisen paikallisjunaliikenteen loputtua 2. kesäkuuta 2002. Liikennepaikka lakkautettiin kokonaan 1. kesäkuuta 2003. Suonteen pysäkkirakennus on jo purettu aiemmin. Myös laituri on purettu. == Lähteet == == Aiheesta muualla == * Vaunut.org: kuvia Suonteesta Luokka:Pohjois-Savon lakkautetut rautatieliikennepaikat Luokka:Suonenjoen rautatieliikennepaikat
Timo Hoffmann

Timo Hoffmann (s. 25. syyskuuta 1974 Eisleben) on saksalainen raskaansarjan nyrkkeilijä. Hoffmann on vuonna 1997 alkaneella ammattilaisurallaan voittanut 38 ottelua, hävinnyt seitsemän ja otellut yhden ratkaisemattoman. Voitoista 22 on tullut tyrmäyksellä. Toukokuussa 2009 Hoffmann hävisi Francois Bothalle tuomariäänin täysien erien jälkeen. == Lähteet == * Dopingepäily nyrkkeily.netissä * Timo Hoffmann boxrec.com-tietokannassa Luokka:Saksalaiset nyrkkeilijät Luokka:Vuonna 1974 syntyneet Luokka:Elävät henkilöt
Giuseppe Mascara

Giuseppe Mascara (s. 22. elokuuta 1979 Caltagirone, Sisilia) on italialainen jalkapalloilija, pelipaikaltaan hyökkääjä. Hän on pituudeltaan 172-senttimetrinen. Hän lopetti pelaajauransa vuonna 2016. Hän pelasi kotimaansa lisäksi yhden kauden Yhdistyneissä arabiemiraateissa. Mascara edusti Serie A:ssa Cataniaa kausina 2006–2011, Napolia vuonna 2011 ja Novaraa alkuvuonna 2012. Hän pelasi Serie A:ssa kaikkiaan 185 ottelua, joissa hän teki 36 maalia. Hänen muita seurojaan Italian alemmilla sarjatasoilla olivat Ragusa, Battipagliese, Avellino, Salernitana, Palermo, Genoa, Perugia, Pescara, Siracusa ja Gela. Hän pelasi Serie B:ssä 193 ottelua, joissa hän teki 46 maalia. Arabiemiraateissa hän pelasi 22 liigaottelua ja teki niissä 13 maalia. Mascara pelasi Italian maajoukkueessa yhden ottelun, kesäkuussa 2009 ystävyysottelun Pohjois-Irlantia vastaan. == Lähteet == Luokka:Italialaiset jalkapalloilijat Luokka:Vuonna 1979 syntyneet Luokka:Elävät henkilöt
.ee

.ee on Viron Internet-maakoodi verkkotunnuksia varten, jota hallinnoi Estonian Internet Foundation. == Historia == Tunnus otettiin käyttöön 1992 ja sitä hallinnoi EENet heinäkuuhun 2010 asti. Verkkotunnusten yhteyshenkilö oli Endel Lippmaa Kemiallisen fysiikan ja biofysiikan instituutista. Aiemmin verkkotunnuksen saatavuus oli rajoitettu yhteen jokaista yhteisöä kohti ja niillä ei ollut tavaramerkkiasemaa.http://www.eenet.ee/EENet/ee-tldomreg.html Tunnus määriteltiin aiemmin tunnistetiedoksi kuten esimerkiksi kaupparekisterinumero. Poikkeuksellista tunnuksen käytössä oli se, että sen rekisteröiminen on ilmaista. === Kolmannen tason tunnukset === * .com.ee – yritykset (osakeyhtiöt jne.) * .pri.ee – luonnolliset henkilöt * .fie.ee – elinkeinonharjoittajat * .med.ee – terveydenhoito * .edu.ee – koulut ja koulutusedu.ee alamdomeenid (viroksi) EENet. Viitattu 11.12.2014. * .lib.ee – kirjastotlib.ee alamdomeenid (viroksi) EENet. Viitattu 11.12.2014. * .org.ee – yhdistykset, säätiöt jne.org.ee alamdomeenid (viroksi) EENet. Viitattu 11.12.2014. == Nykyinen toimintamalli == Uusi säännöstö verkkotunnuksille tuli voimaan 5. heinäkuuta 2010, samalla Estonian Internet Foundation otti hallintaansa .ee-maatunnuksen. Kaikki aiemmin rekisteröidyt tunnukset tuli rekisteröidä uudelleen 6 kuukauden siirtymäaikana, joka päättyi 5 tammikuuta 2011. Verkkotunnuksia voi rekisteröidä akkreditoitujen rekisteröijien kautta. == DNSSEC == DNSSEC tuli saataville .ee-alueelle tammikuussa 2014. == Lähteet == == Aiheesta muualla == * IANA.ee ee Luokka:Internet Virossa
Pakistanin kansanpuolue

Pakistanin kansanpuolue (, PPP, ) on pakistanilainen keskusta- vasemmistopuolue. Se on sosialistisen internationaalin jäsen. PPP on perustettu vuonna 1967. Sitä on alusta asti johtanut pääasiassa Bhutton suku. == Historia == Puolueen perustava kokous järjestettiin 30. marraskuuta – 1. joulukuuta 1967 Lahoressa. Sen ensimmäiseksi puhemieheksi valittiin Zulfikar Ali Bhutto. PPP saavutti nopeasti kannatusta ja kansannousun alettua Ayub Khanin diktatuuria vastaan PPP otti liikkeen johtoaseman. Ayubin erottua sotilashallitus järjesti vaalit 1970, johon PPP lähti iskulauseella "ROTI, KAPRA AUR MAKAN" (leipää, vaatteita, suojaa). Puolue sai 81 Länsi-Pakistanille varatusta 138 paikasta parlamentissa. Se ei ehtinyt järjestää kampanjaa Itä- Pakistanissa (nyk. Bangladesh). Vaalit voitti itäpakistanilainen šeikki Mujibur Rahmanin johtama Awamiliitto, jolloin päädyttiin Bangladeshin itsenäisyyssotaan. Bhuttosta tuli myöhemmin maan presidentti 1971–1973 ja pääministeri 1973–1977. Vuoden 1977 vaaleihin PPP:n haastoi yhdeksän uskonnollisen puolueen muodostama Pakistan National Alliance (PNA). PPP:n voitettua 155 paikkaa ja PNA:n 36, se syytti PPP:tä vaalivilpistä ja syntyi levottomuuksia, mikä johti kenraali Zia-ul-Haqin vallankaappaukseen 5. heinäkuuta 1977. Bhutto hirtettiin sotilasvallankaappauksen jälkeen. Zulfikar Ali Bhutton jälkeen puolueen puhemieheksi valittiin hänen tyttärensä Benazir Bhutto. PPP muodosti hallituksen 1988–1990, ja 1993–1996 Bhutto toimi pääministerinä. PPP:n hallituksen sallivat ammattiliitot ja opiskelijayhdistykset, maan koulutusjärjestelmää kehitettiin ja sähkönjakelua laajennettiin. Benazir Bhutto tapettiin itsemurhaiskussa 27. joulukuuta 2007. Hänen 19-vuotias poikansa Bilawal Zardari nimitettiin puolueen johtoon yhdessä isänsä Asif Ali Zardarin kanssa 30. joulukuuta. Asif Ali Zardari toimi Pakistanin presidenttinä vuosina 2008–2013. == Politiikka ja tavoitteet == PPP:ta perustettaessa julistettiin sen periaatteet: Islam is our faith; democracy is our politics; socialism is our economy; all power to the people (Islam on uskontomme, demokratia politiikkamme, sosialismi taloutemme; kaikki valta kansalle). Vuonna 2002 PPP joutui muodostamaan Pakistan Peoples Party Parliamentarians (PPPP) -apupuolueen täyttääkseen Pakistanin vaalisäännöt. ==Lähteet== * PPP, Brief History: 1967–2000 by Fakhar Zaman * Achievements PPP Government * Manifesto 2008 (PDF) * Pakistan Peoples Party Parliamentarians (PPPP) ===Viitteet=== Luokka:Pakistanin puolueet Luokka:Sosialistiset puolueet
.tj

.tj on Tadžikistanin Internet-maakoodi verkkotunnuksia varten. Tunnus otettiin käyttöön vuonna 1995. == Toisen asteen tunnukset == Seuraavat toisen asteen verkkotunnukset ovat käytettävissä: * .ac.tj * .biz.tj * .co.tj * .com.tj * .edu.tj * .go.tj * .gov.tj * .info.tj * .int.tj * .mil.tj * .name.tj * .net.tj * .nic.tj * .org.tj * .test.tj * .web.tj == Aiheesta muualla == * IANA.tj tj tj sv:Toppdomän#T
.th

.th on Thaimaan Internet-maakoodi verkkotunnuksia varten. Sitä hallinnoi Asian Institute of Technology. Tunnus otettiin käyttöön vuonna 1988. .co.th nimen rekisteröiminen on mutkikasta, mistä syystä suurin osa thaimaalaisista nettisivuista käyttää .com-päätettä. .co.th-päätteisen osoitteen rekisteröimiseksi rekisterinpitäjä vaatii yrityksen asiakirjojen olevan samalla nimellä kuin nettisivu, joten esimerkiksi acme.co.th -nimen rekisteröijällä tulisi olla rekisteröitynä Acme Co. Ltd -niminen yritys. == Toisen tason tunnukset == * .ac.th - akateeminen * .co.th - kaupallinen * .in.th - yksityishenkilöt (tai järjestöt) * .go.th - hallitus * .mi.th - armeija * .or.th - ei-kaupalliset järjestöt * .net.th - Internet-tarjoaja == Aiheesta muualla == * IANA.th th th sv:Toppdomän#T
Magneettinen etelänapa

Magneettinen etelänapa on maanpinnan kohta, jossa Maan magneettikenttä on pystysuorassa ja magneettikenttävektorin kärki osoittaa maanpinnasta ylöspäin. Maan magneettinen etelänapa liikkuu, mutta hitaammin kuin Maan magneettinen pohjoisnapa. Se etääntyy nykyisin maantieteellisestä etelänavasta ja sijaitsee tällä hetkellä Etelämanteren rannikon tuntumassa Australian eteläpuolella. Vuonna 2019 sen sijainti on arviolta noin 64,1 astetta eteläistä leveyttä ja 135,9 astetta itäistä pituutta. ==Lähteet== Luokka:Luonnonmaantiede Etelänapa
.jp

.jp on Japanin Internet-maakoodi verkkotunnuksia varten. Sitä hallinnoi Japan Registry Services. Tunnus otettiin käyttöön elokuussa 1986. .jp-tunnuksen luonnin yhteydessä verkko-osoitetta hallinnoi JPNIC sen roolin Japanin Internet-yhteyksien kehityksen yhteydessä. Kuitenkin, kasvavan tärkeyden sekä rekisteröintimäärän kasvun myötä päätettiin, että JPNIC perustaa kokonaan oman yhtiön hoitamaan .jp-tunnuksen rekisteröintiä. 30. kesäkuuta 2003 lähtien Japan Registry Services on virallisesti jakanut .jp-osoitteita. Osoitteen saadakseen hakijalla täytyy olla fyysinen osoite Japanissa. Toiselle tai kolmannelle asteelle voidaan rekisteröidä myös osoitteita, joissa on japanilaisia merkkejä (kanji, hiragana tai katakana) ASCII-merkkien lisäksi. == Toisen asteen osoitteet == * ac.jp - Korkeamman asteen akateemiset instituutiot, kuten yliopistot. * ad.jp - JPNICin jäsenet * co.jp - Kaupalliset sivustot * ed.jp - Koulutukselliset sivut * go.jp - Hallitus * gr.jp - Kahden tahi suuremman määrän ihmisiä perustama ryhmä tahi yrityksen ryhmä * lg.jp - Paikallishallitus * ne.jp - Palveluntarjoajat * or.jp - Organisaatiot == Lähteet == jp jp sv:Toppdomän#J
Francesco Cetti

Francesco Cetti (9. elokuuta 1726 Mannheim – 20. marraskuuta 1778 Sassari) oli italialainen eläintieteilijä, matemaatikko ja jesuiittapappi. Cetti syntyi Saksassa mutta hänen vanhempansa olivat Italian Comosta. Hän opiskeli Lombardiassa ja Monzan jesuiittaopistossa. 1765 hänet lähetettiin Sardiniaan auttamaan saaren opetuksen järjestämisessä. 1766 hän sai matematiikan professuurin Sassarin yliopistossa ja toimi virassa aina kuolemaansa saakka. Cetti teki pitkiä tutkimusretkiä Sassarin ympäristössä ja julkaisi tutkimustuloksiaan 4-osaisessa teoksessa Storia Naturale di Sardegna (1774–1777). Cettin kunniaksi on nimetty silkkikerttusten suku (Cettia), ja silkkikerttunen (Cettia cetti, Temminck, 1820), jonka keräsi Sardiniasta Alberto della Marmora. Luokka:Italialaiset ornitologit Luokka:Italialaiset matemaatikot Luokka:Italialaiset papit Luokka:Jesuiitat Luokka:Vuonna 1726 syntyneet Luokka:Vuonna 1778 kuolleet
Jean Rochefort

Jean Raoul Robert Rochefort (29. huhtikuuta 1930 Pariisi – 9. lokakuuta 2017 Pariisi) oli ranskalainen näyttelijä. Hänelle myönnettiin kaksi César- palkintoa vuosina 1976 ja 1978 sekä kunnia-César vuonna 1999. Rochefort’n elokuvien joukossa ovat Seikkailija Cartouche (1962), Juhla voi alkaa (1974) ja Le Crabe-tambour (1977). Hän harrasti pitkään hevoskasvatusta. Rochefort oli tuomariston jäsenenä Cannesin elokuvajuhlilla vuonna 2003. Hän kuoli Pariisissa 87-vuotiaana 9. lokakuuta 2017. == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1930 syntyneet Luokka:Vuonna 2017 kuolleet
Alfonso II

Alfonso II voi tarkoittaa seuraavia hallitsijoita: * Alfonso II, Asturian kuningas 791–842 * Alfonso II, Aragonian kuningas 1164–1196 * Alfonso II, Provencen kreivi 1185–1209 * Alfonso II, Portugalin kuningas 1211–1223 * Alfonso (II), Toulousen kreivi 1249–1271 * Alfonso II, Napolin kuningas 1494–1495 * Alfonso II d’Este, Ferraran herttua 1559–1597 de:Liste der Herrscher namens Alfons#Alfons II.
Kouvolan pienoisrautatiemuseo

Kouvolan pienoisrautatiemuseo esittelee pienoismalleja junista ja junaradoista. Museo sijaitsi ennen Mielakan vapaa-ajankeskuksessa, mutta se muutti syyskuussa 2007 Kouvolan keskustaan Asemakatu 2:een, Kouvolan matkakeskusta vastapäätä. Museo sijaitsee vanhassa rautatieläisten koulurakennuksessa, 100 metrin päässä Kouvolan rautatieasemasta. Museon kokoelmat pyrkivät kattamaan pienoisrautatiemaailman historian eilisestä nykypäivään aina vieterivoimasta digitaalisesti ohjattaviin juniin asti.KOUVOLAN PIENOISRAUTATIEMUSEO (viitattu 30.12.2007) Museon tiedotteen mukaan museossa on mahdollisuus toimia itse veturinkuljettajana toisessa pienoismallissa, mikä on Suomessa ainutlaatuista. == Lähteet == == Aiheesta muualla == * Kouvolan pienoisrautatien infosivut Luokka:Suomen rautatiemuseot Luokka:Kouvolan rakennukset ja rakennelmat
Sancho II (Portugali)

Sancho II (port. Sancho II o Capelo, o Piedoso); (syyskuu 1207 Coimbra, Portugalin kuningaskunta – 4. tammikuuta 1248 Toledo, Kastilian kruunu) oli Portugalin kuningas vuosina 1223–1245. == Suku == Sanchon vanhemmat olivat kuningas Afonso II ja Kastilian prinsessa Urraca de Castillo, joiden vanhin poika hän oli. Hänen nuorempi veljensä oli Afonso III, joka seurasi häntä hallitsijana. == Kuningas == Hän tuli hallitsijaksi ollessaan alaikäinen ja sijaishallitsijoiden kausi synnytti Portugalissa sisäisiä ristiriitoja. Valtakautensa loppuajan hän yritti turhaan saavuttaa valtakunnassa poliittista vakautta. Hän keskittyi valtakaudellaan reconquistaan eli ajamaan muslimeita pois Iberian niemimaalta. Vuodesta 1240 sisäiset kiistat yltyivät niin ankariksi ja sisällissodaksi vuosina 1245-1247, että paavi Innocentius IV:n kehotuksesta Sancho luopui vuonna 1245 vallasta nuoremman veljensä Afonson hyväksi ja lähti maanpakoon Toledoon, jossa hän kuoli 38-vuotiaana tammikuussa 1248. Hänet on haudattu Toledon katedraaliin.Sancho II Encyclopedia Britannica == Avioliitto == Sancho avioitui noin vuonna 1240 kastilialaisen Mécia Lopes de Haron, Alvaro Peres de Castron lesken sekä Lope Díaz II de Haron ja Urraca Alfonso de Leónin tyttären, Leónin kuningas Alfonso IX:n aviottoman tyttären kanssa. Heillä ei ollut laillisia jälkeläisiä. == Lähteet == Luokka:Portugalin kuninkaat Luokka:Vuonna 1209 syntyneet Luokka:Vuonna 1248 kuolleet
Alberto della Marmora

Alberto Ferrero La Marmora (7. huhtikuuta 1789 Torino – 18. maaliskuuta 1863 Torino) oli italialainen sotilas ja luonnontieteilijä. La Marmora oli kenraali Napoleonin sodissa ja sai kunniamerkkinsä henkilökohtaisesti Napoleon I:ltä. Myöhemmin hän oli Sardinian kuninkaan palveluksessa. Hän kirjoitti teoksen Viaggio in Sardegna 1860, jossa hän jatkoi Francesco Cettin suorittamia tutkimuksia. Monet La Marmoran keräämistä eläimistä lähetettiin Franco Andrea Bonellille Torinon yliopistoon ja hän oli kirjeenvaihdossa myös Bonellin seuraajan Giuseppe Genén kanssa. Luokka:Italialaiset ornitologit Luokka:Vuonna 1789 syntyneet Luokka:Vuonna 1863 kuolleet
Primož Ulaga

Primož Ulaga (s. 20. heinäkuuta 1962) on slovenialainen mäkihyppääjä, joka edusti suurimman osan urastaan Jugoslaviaa. Hän kilpaili kansainvälisellä tasolla vuosina 1979–1992. Ulaga kuului Jugoslavian joukkueeseen, joka saavutti Suomen jälkeen joukkuemäen hopeaa Calgaryn olympialaisissa 1988. Joukkueen muut jäsenet olivat Matjaž Zupan, Matjaž Debelak ja Miran Tepes. Samana talvena Ulaga sai lentomäen MM-hopeaa Oberstdorfissa Ole Gunnar Fidjestølin viedessä voiton. Sarajevon olympialaisissa 1984 Ulaga oli suurmäessä kolmastoista ja Seefeldin MM-kilpailuissa 1985 kuudes. Ulaga voitti kaikkiaan yhdeksän maailmancupin osakilpailua ja sijoittui 23 kertaa kolmen parhaan joukkoon. == Maailmancupin palkintosijat == *Normaalimäki: **Kausi 1979–1980: Planica kolmas **Kausi 1980–1981: Thunder Bay voitto **Kausi 1982–1983: Planica toinen **Kausi 1983–1984: Lake Placid voitto **Kausi 1985–1986: Thunder Bay voitto **Kausi 1986–1987: Lake Placid kolmas, Chamonix kolmas **Kausi 1987–1988: Gallio toinen, Planica voitto *Suurmäki: **Kausi 1982–1983: Planica voitto **Kausi 1983–1984: Lake Placid toinen, Bischofshofen kolmas **Kausi 1985–1986: Thunder Bay voitto, Lake Placid toinen, Garmisch- Partenkirchen kolmas, Klingenthal toinen **Kausi 1986–1987: Lake Placid toinen, Innsbruck voitto, Sapporo voitto **Kausi 1987–1988: Bischofshofen toinen, Planica voitto **Kausi 1989–1990: Engelberg kolmas, Planica kolmas *Kokonaiscup: **Kausi 1983–1984: kuudes **Kausi 1985–1986: kuudes **Kausi 1986–1987: seitsemäs **Kausi 1987–1988: kolmas == Lähteet == *Primož Ulaga FIS:n tietokannassa Luokka:Jugoslavialaiset mäkihyppääjät Luokka:Slovenialaiset mäkihyppääjät Luokka:Jugoslavialaiset olympiamitalistit Luokka:Vuonna 1962 syntyneet Luokka:Elävät henkilöt
Leo Fender

Clarence Leonidas Fender (10. elokuuta 1909 Fullerton, Kalifornia, Yhdysvallat – 21. maaliskuuta 1991), paremmin tunnettu nimellä Leo Fender, oli yhdysvaltalainen keksijä, soitinvalmistaja, Fender Musical Instruments Corporationin ja myöhemmin G&L; Guitarsin perustajajäsen sekä Music Man -yhtiön kitaroiden ja bassojen suunnittelija. Hänen kitaransa, bassonsa ja vahvistimensa ovat olleet suosiossa jo 1950-luvulta nykypäivään asti. Fender on tunnettu varsinkin Telecaster- ja Stratocaster-kitaroiden suunnittelijana. Luokka:Yhdysvaltalaiset soitinvalmistajat Luokka:Yhdysvaltalaiset keksijät Luokka:Vuonna 1909 syntyneet Luokka:Vuonna 1991 kuolleet Luokka:Seulonnan keskeiset artikkelit
Pegasus J. Crawford

Pegasus J. Crawford () on kuvitteellinen hahmo manga- ja animesarjassa Yu-Gi- Oh!. Pegasus on Otteluhirviöt (, mangassa ja Japanissa "Magics and Wizards") -pelin luoja ja Industrial Illusions -yhtiön puheenjohtaja. Sarjan alussa hän pitää hallussaan Millenium-silmää, joka mahdollistaa ajatusten lukemisen. Pegasus haastoi Yugi Mutoun otteluun television välityksellä ja voitti, koska otteluun asetettu aikaraja päättyi. Koska Yugi hävisi, Pegasus vangitsi Yugin isoisän sielun videonauhalle ja sanoi Yugille, että tämä voi vapauttaa vaarinsa vain osallistumalla Pegasuksen järjestämään tapahtumaan Ottelijoiden valtakunnassa ja voittamalla tämän. == Historia == Pegasus oli nuorena tavannut tytön nimeltä Cyndia (animessa Cecelia). He olivat luvanneet pysyä aina yhdessä. 17-vuotiaana Cyndia sairastui ja kuoli. Pegasus matkusti Egyptiin, koska oli kuullut, että Egyptissä uskotaan kuolleiden elävän tuonpuoleisessa. Näin hän ajatteli pääsevänsä yli Cyndian kuolemasta. Siellä hän tapasi Shadin, jolla on Millennium-vaaka ja -avain, ja joka käski Pegasuksen lähteä Egyptistä, koska tiesi, ettei löytäisi mitään, mikä täyttäisi Cyndian menetyksestä aiheutuneen tyhjiön. Pegasus oli ihmeissään, koska Shadi oli "nähnyt suoraan hänen sydämeensä", mutta hän kuitenkin seurasi Shadia salaa vanhaan egyptiläiseen luolaan. Kun Pegasus lopulta huomattiin, Shadi rankaisi Pegasusta pakottamalla tämän asettamaan Millennium-silmän silmäänsä. Rangaistuksen ideana oli, että jos silmä ei valitse Pegasusta kantajakseen, Pegasus kuolee, mutta jos silmä valitsee Pegasuksen, hän saisi esittää yhden toiveen. Pegasus laittoi Millennium-silmän toiseen silmäänsä toivoen samalla, että näkisi vielä Cyndian. Silmä valitsi Pegasuksen, ja hän näki manalan porttien avautuvan ja tapasi Cyndian, mutta se kesti vain pienen hetken. Myöhemmin Pegasus oli sopinut Kaiba-yhtymän johtokunnan jäsenten, "Big Fiven", kanssa, että jos hän voittaisi Yugin Ottelijoiden valtakunnassa (mangassa Taistelijoiden kuningaskunta) ja hävittäisi Seto Kaiban, hän saisi Kaiba-yhtymän omakseen. Hän halusi yhtymän itselleen, koska hän halusi kehitellä aidomman ottelusimulaattorin, jotta voisi saada Cyndia-kortistaan aidon tuntuisemman. Kun Yugi oli voittanut Pegasuksen, Varjo-Bakura haastoi tämän "varjopeliin" (), voitti ja otti Millennium-silmän. Mangassa Millennium- silmän poistaminen tappoi Pegasuksen, mutta animessa hän selvisi hengissä. == Pegasuksen kortit == Hirviöt *Bickuribox (virallinen versio on yhdistelmähirviö) *Blue-Eyes Toon Dragon *Dark Rabbit *Dark-Eyes Illusionist *Dragon Piper *Illusionist Faceless Mage *Jigen Bakudan *Manga Ryu-Ran *Parrot Dragon *Red Archery Girl *Relinquished *Ryu-Ran *Thousand-Eyes Idol *Toon Alligator *Toon Mermaid *Toon Summoned Skull Yhdistelmähirviöt *Thousand-Eyes Restrict Loitsut *Black Illusion Ritual *Doppleganger *Eye of Illusion *Magical Neutralizing Force Field *Polymerization *Shine Palace *Toon Table of Contents *Toon World Ansat *Dragon Capture Jar *Prophecy *Tears of a Mermaid ==Aiheesta muualla== *Pegasus J. Crawford Yu-Gi-Oh!-wikiassa Luokka:Yu-Gi-Ohin hahmot
Piotr Fijas

Piotr Fijas (s. 27. heinäkuuta 1958 Bielsko-Biała) on puolalainen mäkihyppääjä, joka kilpaili kansainvälisellä tasolla vuosina 1978–1988. Fijas saavutti pronssia lentomäen MM-kilpailuissa Planicassa 1979 Armin Koglerin ja Axel Zitzmannin jälkeen. Sarajevon olympialaisissa 1984 hän oli normaalimäessä seitsemäs. Vuonna 1987 Fijas hyppäsi Planicassa lentomäen maailmanennätyksen 194 metriä. Fijas voitti yhteensä kolme maailmancupin osakilpailua ja sijoittui kolmen parhaan joukkoon kaikkiaan kymmenen kertaa. Lisäksi hän oli ennen maailmancupin historian alkua kolmas Keski-Euroopan mäkiviikon Bischofshofenin osakilpailussa 1979. Mäkiviikon yhteispisteissä hän oli seitsemäs vuosina 1984–1985 ja 1985–1986. == Maailmancupin palkintosijat == *Normaalimäki **Kausi 1981–1982: Strbske Pleso toinen *Suurmäki **Kausi 1979–1980: Bischofshofen kolmas, Zakopane voitto, St. Nizier voitto **Kausi 1983–1984: Planica kolmas **Kausi 1984–1985: Bischofshofen kolmas **Kausi 1985–1986: Oberstdorf kolmas, Liberec voitto *Lentomäki **Kausi 1985–1986: Vikersund kolmas **Kausi 1986–1987: Planica kolmas == Lähteet == *Piotr Fijas FIS:n tietokannassa Luokka:Puolalaiset mäkihyppääjät Luokka:Vuonna 1958 syntyneet Luokka:Elävät henkilöt
Ali Hassan Mwinyi

Ali Hassan Mwinyi (8. toukokuuta 1925 Kivure – 29. helmikuuta 2024 Dar es SalaamTanzania's former President Ali Hassan Mwinyi diesTRT AfrikaViitattu 29.2.2024 ) oli Tansanian presidentti 1985–1995 ja hallitsevan CCM-puolueen johtaja 1990–1995. Hän toimi ennen presidenttikauttaan sisäministerinä ja varapresidenttinä. Mwinyi oli koulutukseltaan opettaja, ja hän oleskeli Newcastlessa ja Hullissa 1950-luvun puolivälissä. Presidenttinä Mwinyi aloitti edeltäjänsä Julius Nyereren rakentaman sosialistisen järjestelmän purkamisen. Hinnat vapautettiin, ja maa avattiin ulkomaisille investoinneille. Puolue ja valtionhallinto erotettiin toisistaan, ja 7. toukokuuta 1992 Mwinyin toisella kaudella sallittiin oppositiopuolueet. Samana vuonna rekisteröityi kuusi uutta puoluetta, mutta CCM säilytti johtoasemansa myös vapaissa vaaleissa, ja Mwinyin seuraajaksi tuli 1995 Benjamin Mkapa. == Lähteet == Mwinyi Mwinyi Mwinyi
Ammuntaa – Ulla Tapaninen

Ammuntaa – Ulla Tapaninen on MTV3:lla vuosina 1996-1997 esitetty näyttelijä Ulla Tapanisen viihdeohjelma. Ohjelmassa Tapaninen istui maitotonkan päällä ja esitti studioyleisölle Stand up-komiikkaa. Luokka:1990-luvun suomalaiset televisiosarjat Luokka:Viihdeohjelmat Luokka:MTV3:n televisio-ohjelmat
Peugeot 505

Peugeot 505 on Peugeot’n vuosina 1979–1992 valmistama ylemmän keskiluokan henkilöautomalli. 505 esiteltiin vähitellen korvaamaan edeltänyt Peugeot 504, ja lisäksi se korvasi myös suuremman 604-mallin sen valmistuksen päätyttyä vuonna 1985. Peugeot 505:n seuraajiksi tulivat Peugeot 405 ja 605. 505 muistutti muotoilultaan vuonna 1978 esiteltyä pienempää etuvetoista Peugeot 305 -mallia, mutta oli edeltäjänsä tavoin takavetoinen. Vuonna 1982 esiteltiin farmarimalli Break, joka oli saatavana myös kahdeksanpaikkaisena Familiale- versiona, jossa oli kolme istuinriviä. Vuonna 1985 sisustus, takavalot ja puskurit uudistettiin. Vuonna 1987 uuden 405-mallin esittelyn yhteydessä mallivalikoimaa supistettiin ja sedanin tuotanto päättyi vuonna 1989, jolloin markkinoille tuli uusi lippulaivamalli Peugeot 605. == Lähteet == == Aiheesta muualla == 505 Luokka:D-segmentin autot Luokka:1970-luvun autot Luokka:1980-luvun autot Luokka:1990-luvun autot
Bronkopulmonaalinen dysplasia

Bronkopulmonaalinen dysplasia on pienten keskoslasten krooninen keuhkosairaus. Siinä vauvan lisähapen tarve jatkuu yli ajankohdan, jolloin alkuperäiseen laskettuun aikaan olisi jäljellä neljä viikkoa. Sairaus puhkeaa useimmiten syntymän jälkeen ja sairaudella on yleensä vahva yhteys keuhkojen kehittymättömyyteen. Sairauden hoidossa käytetään usein hengityskonetta ja kortisonihoitoa. Luokka:Hengityselinten sairaudet
Jukka Kalso

Jukka Kalso (s. 13. elokuuta 1955) on suomalainen uransa lopettanut mäkihyppääjä, joka on aktiiviuransa jälkeen toiminut valmentajana. Kalso sijoittui maailmancupissa kahdesti kolmen parhaan joukkoon kaudella 1986–1987: hän oli kolmas normaalimäen kilpailussa Thunder Bayssä sekä toinen mäkiviikon osakilpailussa Garmisch-Partenkirchenissä Andreas Bauerin jälkeen. Kaikkiaan Kalso sijoittui maailmancupin osakilpailuissa yksitoista kertaa kymmenen parhaan joukkoon. Hän toimi Risto Pirttimäen ohella olympiavoittaja Jani Soinisen valmentajana. ==Lähteet== * ===Viitteet=== Luokka:Suomalaiset mäkihyppääjät Luokka:Suomalaiset mäkihyppyvalmentajat Luokka:Vuonna 1955 syntyneet Luokka:Elävät henkilöt
Joshua Hill

Joshua Hill (1773 – 1844?) oli yhdysvaltalainen seikkailija. Hän saapui vuonna 1832 Pitcairnin saarille, jonne brittiläisen HMS Bounty-laivan kapinalliset ja heidän tahitilaisten puolisonsa olivat 1790-luvulla asettuneet asumaan. Kapinallisten perilliset olivat muuttaneet Tahitille viimeisen Bounty-laivan kapinallisen, John Adamsin kuoltua, mutta olivat palanneet muutamia viikkoja enne kuin Hill saapui Tahitille. Hill hyötyi saarella vallinneista epävakaista mielialoista, ja hänet nimitti itsensä saaren presidentiksi. Hän toimi tehtävässä vuoteen 1837 saakka. Hänen hallintonsa perustui tyranniaan, ja hän vangitsi valtakaudellaan useita saaren asukkaita. Hänet erotettiin ja karkotettiin saarelta vuonna 1838, ja sen jälkeen alkuperäisten asukkaiden jälkeläiset ottivat saaren jälleen haltuunsa. Viimeinen maininta Hillistä on vuodelta 1844, jolloin hän laati valituksen lähetyssaarnaajien toiminnasta Tahitilla, missä hän oli käynyt 12 vuotta aikaisemmin. == Lähteet == Luokka:Pitcairnilaiset henkilöt Luokka:Vuonna 1773 syntyneet Luokka:Vuonna 1844 kuolleet
Kimmo Savolainen

Kimmo Savolainen (s. 2. elokuuta 1974) on suomalainen mäkihyppyvalmentaja ja entinen mäkihyppääjä. Hän kilpaili maailmancup-tasolla vuosina 1994–1998. Savolainen voitti maailmancupin normaalimäen kilpailun Kuopiossa 28. helmikuuta 1996. Kymmenen päivää aiemmin hän oli sijoittunut kolmanneksi suurmäen kilpailussa Iron Mountainissa. Savolainen sijoittui maailmancupin osakilpailuissa kymmenen parhaan joukkoon yhteensä kahdeksan kertaa. Vuonna 1998 hän oli kolmastoista lentomäen MM-kisoissa Oberstdorfissa. Savolainen edusti seuratasolla Puijon Hiihtoseuraa. Savolainen on toiminut valmentajana vuodesta 2002 lähtien. Vuosina 2008–2012 hän toimi Suomen yhdistetyn maajoukkueen päävalmentajana. Hän on toiminut myös Italian yhdistetyn maajoukkueen mäkivalmentajana. Vuosina 2017–2018 hän toimi Turkin mäkihyppymaajoukkueen apuvalmentajana. Vuonna 2018 hän solmi toistamiseen, nyt 2+2 vuoden sopimuksen, Italian yhdistetyn joukkueen mäkivalmennuksesta. Sopimuksen ensimmäisenä kautena hän toimi päävalmentajana ja sittemmin apuvalmentajana. == Yksityiselämä == Savolainen on naimisissa ja hänellä on kaksi tytärtä. Perhe asuu Kuopiossa. ==Lähteet== * ===Viitteet=== Luokka:Suomalaiset mäkihyppääjät Luokka:Suomalaiset mäkihyppyvalmentajat Luokka:Suomalaiset yhdistetyn valmentajat Luokka:Vuonna 1974 syntyneet Luokka:Elävät henkilöt
Usko Kantola

Usko Toivo Kantola (11. syyskuuta 1913 Sysmä - 27\. heinäkuuta 1994 Helsinki) oli suomalainen näyttelijä. Kantola näytteli pitkään Helsingin Kansanteatterissa. Kantola oli ahkera esiintyjä opereteissa, sillä hän oli alkujaan oopperalaulaja. Pitkän teatteriuran lisäksi Usko Kantola näytteli sivurooleja noin 30 elokuvassa. Usko Kantola näytteli muun muassa elokuvissa Kuningas kulkureitten (1953), Pieni luutatyttö (1958) ja Sven Tuuva (1958). == Filmografia == *Mieheke (1936) *Syyllisiäkö? (1938) *Serenaadi sotatorvella (1940) *Salainen ase (1943) *Varuskunnan ”pikku” morsian (1943) *Syntynyt terve tyttö (1943) *Katariina ja Munkkiniemen kreivi (1943) *Neiti Tuittupää (1943) *Nainen on valttia (1944) *Dynamiittityttö (1944) *Professori Masa (1950) *Tytön huivi (1951) *Yhden yön hinta (1952) *Kolmiapila (1953) *Kuningas kulkureitten (1953) *Varsovan laulu (1953) *Olemme kaikki syyllisiä (1954) *Opri (1954) *Sininen viikko (1954) *Pastori Jussilainen (1955) *Pekka ja Pätkä puistotäteinä (1955) *Nukkekauppias ja kaunis Lilith (1955) *Ratkaisun päivät (1956) *Risti ja liekki (1957) *Vieras mies (1957) *Pieni luutatyttö (1958) *Sven Tuuva (1958) *Kovaa peliä Pohjolassa (1959) ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1913 syntyneet Luokka:Vuonna 1994 kuolleet
Everybody’s Golf 5

Everybody’s Golf 5 on Japanissa heinäkuussa 2007 julkaistu peli PlayStation 3 -konsolille. Pelin alkukielinen nimi on みんなのGOLF 5 (Minna no Golf 5). Peli on jatkoa aikaisemmin eri PlayStation-laitteille julkaistulle sarjalle. Aikaisempiin osiin verrattuna pelissä on uutta HD-tarkkuus ja vaihtoehtoinen tapa lyödä palloa. Everybody’s Golf -sarja erottuu muista golfpeleistä yhdistämällä manga-henkisen grafiikan ja mutkattoman pelattavuuden. Luokka:Everybody's Golf Luokka:Vuoden 2007 videopelit Luokka:PlayStation 3 -pelit
Kerkoopit

Kerkoopit (, "apinamiehet") olivat kreikkalaisessa mytologiassa kaksi pienikokoista veljestä, jotka varastelivat ja harrastivat kaikenlaista lurjustelua. Vaikka useimmiten heidän lukumääräkseen mainitaan kaksi, heidän nimensä vaihtelevat eri lähteissä. Diodoros Sisilialainen kertoo heitä lisäksi olleen useampia, vaikkei heidän lukumääräänsä ilmoitakaan.Diodoros Sisilialainen, Historian kirjasto 4.31.7 (engl. käännös) Heidän vanhemmikseen on ilmoitettu Theia ja Okeanos.Homerica, Kerkopes frag. 1 (engl. käännös ) Kerkoopit varastivat kerran Omfalen palveluksessa olleen Herakleen aseet tämän nukkuessa. Herodotos sijoitti tapahtumat ThermopylaihinHerodotos, Herodotoksen historia 7.216.1 (engl. käännös), mutta Homeros mainitsee tapahtumapaikaksi Euboian. Herakles vangitsi ja sitoi heidät viedäkseen heidät mukanaan.Apollodoros, Bibliotheke ('Kirjasto') 2.6.3 (engl. käännös) Tällöin veljekset huomasivat Herakleen vastaavan kuvausta heidän äitinsä varoituksesta vältellä mustapakaraista miestä. Yhden version mukaan Herakles oli niin hyvittunut veljesten jutuista, että päästi heidät vapaaksi. Joissakin versioissa heidät puolestaan tapetaan, viedään Omfalen luokse tai vaihtoehtoisesti vapautetaan heidän äitinsä pyynnöstä.Suda, hakusana: Kerkopon (engl. käännös) Kerkooppien myöhemmistä vaiheista kerrotaan, että Zeus muutti heidät joko kiveksi tai apinoiksi saatuaan tarpeeksi veljesten vääryyksistä ja petoksista.Ovidius, Muodonmuutoksia xiv.75–100 (engl. käännös) == Lähteet == Luokka:Kreikkalaisen mytologian muodonmuutokset
John Adams (kapinallinen)

John Adams (4. heinäkuuta 1768 – 5. maaliskuuta 1829) oli viimeinen eloonjäänyt HMS Bounty -laivan kapinallisista, jotka asettuivat asumaan Pitcairnin saarille tammikuussa 1790, vuosi kapinan jälkeen. Hänen oikea nimensä oli John Adams, mutta hän käytti nimeä Alexander Smith vuoteen 1808. Pitcairnin pääkaupunki, Adamstown on nimetty John Adamsin mukaan. HMS Bounty -laivan kapinalliset ja heidän tahitilaiset kumppaninsa polttivat aluksen saavuttuaan Pitcairnille 1790. Hylyn jäännökset on edelleen nähtävissä Bountylahden (Bounty Bay) pohjassa. Vaikka saaren asukkaat kykenivät selviytymään saarella maanviljelyn ja kalastuksen avulla, siirtokunnan hyvältä näyttäneen alun jälkeen saarella vallitsi jännittynyt ilmapiiri. Alkoholismi, murhat ja sairaudet olivat tappaneet suurimman osan kapinallisista, sekä Tahitilta saapuneista miespuolisista henkilöistä. John Adams, Matthew Quintal ja Edward ”Ned” Young olivat kolme viimeistä elossa olevaa kapinallista vuonna 1799, jolloin Adams ja Young surmasivat humalaisen Quintalin. Youngin kuoleman jälkeen vuonna 1800 Adams alkoi juoda runsaasti ja myöhemmin hänellä oli väitetysti hallusinaatio, jonka jälkeen Adams tuli uskoon. Yhteisönsä johtajana Adams alkoi johtaa kirkollisia toimituksia ja hoitamaan yhteisöään. Kun yhdysvaltalainen Topaz-laiva löysi Pitcairnin uudelleen vuonna 1808, Adamsille, viimeiselle elossa olevalle kapinalliselle, myönnettiin armahdus kapinoinnistaan. Vuonna 1825 hän meni naimisiin ja sai ainoan poikansa, Georgen. Viimeisinä vuosinaan Adams alkoi suunnitella Pitcairnin asukkaiden muuttamista Australiaan, sillä hän pelkäsi saarten resurssien loppuvan väkiluvun ylittäessä 66. Kuolemansa jälkeen hänestä alettiin puhua nimellä Isä (). == Lähteet == Luokka:Pitcairnilaiset henkilöt Luokka:1760-luvulla syntyneet Luokka:Vuonna 1829 kuolleet
Falcon Beach

Falcon Beach on kanadalainen televisiosarja, joka on kuvattu Winnipeg Beachissa, Manitobassa, Kanadassa. Suomessa sarjaa esitti Nelonen. == Näyttelijät == ==Aiheesta muualla== * Falcon Beachin viralliset nettisivut Luokka:Kanadalaiset televisiosarjat Luokka:Saippuasarjat Luokka:2000-vuosikymmenen televisiosarjat Luokka:Globalin televisio-ohjelmat Luokka:YTV:n televisio-ohjelmat Luokka:Freeformin televisio-ohjelmat
Marian, Again

Marian, Again on vuonna 2005 valmistunut, brittiläinen kaksiosainen TV- elokuva, jonka on ohjannut David Drury. Elokuvan perustuu Colleen Stanin todellisuudessa tapahtuneeseen kidnappaukseen jonka yhteydessä häntä kidutettiin ja lukittiin laatikkoon 23 tunniksi päivässä. == Juoni == Perheenisä Chris Bevan kaupungilla ollessaan uskoo nähneensä entisen tyttöystävänsä Marianin, joka katosi selittämättömästi 15 vuotta sitten. Kun Chris tapaa Marianin, tämä käyttäytyy kuin ei olisi koskaan nähnytkään häntä. Chris päättää selvittää, mitä Marianille on kaikkien näiden vuosien aikana tapahtunut. == Rooleissa == Lähde: == Lähteet == == Aiheesta muualla == * * Luokka:Brittiläiset televisioelokuvat Luokka:Brittiläiset jännityselokuvat Luokka:Vuoden 2005 brittiläiset elokuvat
The Dance of Eternity

The Dance of Eternity on progressiivista metallia soittavan Dream Theaterin viidennen studioalbumin Metropolis Pt. 2: Scenes from a Memoryn yhdeksäs kappale. The Dance of Eternity on instrumentaali ja se on yksi Dream Theaterin monimutkaisimmista: kappaleen on laskettu sisältävän yli 100 tahtilajin vaihdosta. Kappale muistetaan erityisesti Jordan Rudessin pianosoolosta, joka kuulostaa 1920 -luvun mykkäelokuvien musiikilta. ==Soittajat== * John Petrucci – kitara * Jordan Rudess – koskettimet * John Myung – basso * Mike Portnoy – rummut Luokka:Dream Theaterin kappaleet Luokka:Vuoden 1999 kappaleet
Anssi Nieminen

Anssi Nieminen (s. 24. heinäkuuta 1967) on suomalainen mäkihyppääjä, joka kilpaili maailmancup-tasolla vuosina 1985–1993. Nieminen sijoittui Keski- Euroopan mäkiviikolla 1985–1986 kuudenneksi Oberstdorfin ja kolmanneksi Innsbruckin osakilpailussa. Joulukuussa 1990 hän sijoittui maailmancupin osakilpailuissa Lake Placidin normaalimäessä kolmanneksi ja Thunder Bayn normaalimäessä neljänneksi. Lisäksi hän oli kahdesti kahdeksas Salpausselän kisoissa: normaalimäessä 1988 ja suurmäessä 1990. Nieminen edusti Jyväskylän Hiihtoseuraa ja häntä valmensivat Matti Pulli ja Risto Pirttimäki. ==Lähteet== Luokka:Suomalaiset mäkihyppääjät Luokka:Vuonna 1967 syntyneet Luokka:Elävät henkilöt
Jason Earles

Jason Daniel Earles (s. 26. huhtikuuta 1977 San Diego, Kalifornia, Yhdysvallat) on yhdysvaltalainen näyttelijä, joka tuli tunnetuksi televisiosarjasta Hannah Montana. ==Ura== Earles valmistui Billings, Montanan, Rocky Mountain Collegesta vuonna 2000Alumni News & Notes Rocky Today; the Magazine of Rocky Mountain College 9 (1): sivu 9 , minkä jälkeen hän muutti Los Angelesiin pyrkiäkseen näyttelijäksi. Aluksi Earles sai pieniä rooleja eri televisiosarjoista ja teki samalla muita töitä. Kuultuaan Hannah Montanasta hän epäröi aluksi mennä sarjan koekuvauksiin, koska hän piti sarjan nimeä typeränä.Jason Earles Teenfaze 10.4.2009 Viitattu 10.10.2009 Sittemmin hän on näytellyt Hannah Montanan lisäksi muun muassa elokuvissa Gordon Glass ja Sisäinen sankari, sekä televisiosarjoissa Boston Legal ja Aaron Stone. ==Filmografia== Vuosi Nimi Rooli Huom. 2003 Mad TV Swirley Kid Shield – lain varjolla Kyle 2004 Still Standing Goran the Invincible Vieraileva rooli National Treasure – kansallisaarre Thomas Gates Table 6 Bus Boy 2005 Special Ed Nuori David One on One Brad Vieraileva rooli American Pie Presents: Band Camp Ernie Kaplowitz Elokuva 2005–2006 Poika tulevaisuudesta Grady Spaggett Vieraileva rooli 2006 Disney Channel Games 2006 Hän itse Sininen joukkue 2006–2009 Hannah Montana Jackson Stewart Merkittävä rooli 2007 Gordon Glass The Boss Disney Channel Games 2007 Hän itse Punainen joukkue 2008 Boston Legal Mitchy Weston Vieraileva rooli 2009 Hannah Montana Jackson Stewart Sisäinen sankari Merv 2011 Kickin'n it Rudy 2013 Pentujengi supersankareina Jack Schaeffer ==Lähteet== Luokka:Yhdysvaltalaiset televisionäyttelijät Luokka:Vuonna 1977 syntyneet Luokka:Elävät henkilöt